આ વિશે માહિતી આપતાં પ્રવીણ કટારિયાએ ‘મિડ-ડે’ને કહ્યું હતું કે ‘અમારી બારદાન બજારમાં વષોર્થી કૂતરાઓને અને બિલાડીઓને અમે જીવદયાના ઉદ્દેશથી દૂધ પીવડાવીએ છીએ. ત્રણ મહિના પહેલાં એક બિલાડીએ બચ્ચાંઓને જન્મ આપ્યો હતો. એમાંથી એક બચ્ચાની એક આંખ બ્લુ અને બીજી બ્રાઉન હતી. એની આ વિશેષતાથી ઉત્સુક થઈને એને હું મારા ગોડાઉનમાં લઈ આવ્યો. ત્યારથી હું એનું ધ્યાન રાખું છું. અચાનક મેં ‘મિડ-ડે’ના ‘અજબ-ગજબ’ વિભાગમાં લંડનની ૩૩ વર્ષની મહિલા સાશા સિલ્વાઝ પાસે બે અલગ-અલગ કલરની આંખોવાળી બિલાડી છે એ વાંચ્યું. એમાં એ પણ વાંચ્યું કે આવી આંખો કરોડો પ્રાણીઓ અને મનુષ્યોમાં એકાદમાં જોવા મળે છે. ત્યારે મને ખ્યાલ આવ્યો કે જે બિલ્લીનો હું ઉછેર કરી રહ્યો છું એ તો કુદરતની કરામત અને દુનિયાની અજાયબી છે.’